BASES DE SUBVENCIÓNS A CONCELLOS DA PROVINCIA DE PONTEVEDRA PARA A SINALIZACIÓN DO PATRIMONIO HISTÓRICO CULTURAL E A MEMORIA HISTÓRICA–ANO 2016
ADMINISTRACIÓN LOCAL — Provincial — Deputación Provincial (Subvencións, 28/06/2016)

A Xunta de Goberno desta Deputación, na súa sesión ordinaria do 17 de xuño de 2016, adoptou, entre outros, o seguinte acordo: Coa posta en marcha de distintas accións para a recuperación do patrimonio histórico existente na nosa provincia a Deputación de Pontevedra considera que este é o momento adecuado para promover un apoio económico para os concellos da nosa provincia e, en consecuencia, convoca para este ano subvencións destinadas ao financiamento do gasto derivado da sinalización dos recursos patrimoniais e bens de interese cultural, así como dos elementos relacionados coa memoria histórica do noso país, no que se inclúe a colocación de novos sinais ou a substitución dos obsoletos ou deteriorados. Sen dúbida, a promoción e a información, así como a accesibilidade aos bens culturais das localidades, son básicas en calquera política turística e cultural. Tan fundamental é dar a coñecer a nosa provincia como que os visitantes poidan acceder aos nosos bens patrimoniais coa maior facilidade posible. A Deputación de Pontevedra concederá axudas económicas, en réxime de concorrencia non competitiva, para: Os tipos e as medidas dos paneis informativos que se empregarán quedan suxeitos ás necesidades e ao contorno dos bens e/ou recursos sinalados, respectando en todo momento a normativa actual vixente. No caso dos cambios de sinalización por reposición de sinais, en cumprimento da citada Lei 52/2007, nos núcleos urbanos, estes deberán respectar as directrices e especificacións establecidas nas respectivas ordenanzas de sinalización municipais dos concellos solicitantes. A tipoloxía dos paneis de sinalización coas súas medidas e especificacións técnicas figura no anexo I desta convocatoria e na web www.depo.es.Para aqueles casos nos que, polas características do propio sinal ou do contorno, se alteren as medidas prefixadas no citado anexo, deberá quedar debidamente acreditado o motivo excepcional do cambio. En todo caso, o seu deseño definitivo será revisado polo Servizo de Comunicación da institución provincial. Quedan excluídos desta convocatoria e, polo tanto, non serán obxecto de subvención os seguintes investimentos: A concesión das subvencións estará suxeita á dispoñibilidade orzamentaria con cargo á aplicación 16/330.3360.762.00 do Orzamento do organismo provincial para o ano 2016 por un importe total de 200.000,00 euros. Poderán solicitar estas subvencións todos os concellos da provincia de Pontevedra, ata un máximo de 50.000 habitantes, que desexen acollerse a esta convocatoria. Os concellos e as entidades interesadas poderán presentar unha única solicitude ao abeiro desta convocatoria. Por cada solicitude que realicen deberán presentar os expedientes completos. As solicitudes formalizaranse nos modelos normalizados que se facilitarán no Rexistro xeral da Deputación, no da súa sede de Vigo, no Servizo de Cultura e Lingua ou na páxina www.depo.es, achegando ademais a seguinte documentación: Será responsabilidade do beneficiario a obtención das correspondentes licenzas, autorizacións ou permisos para a execución das obras. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto, sen prexuízo da súa inserción en www.depo.es e no taboleiro de anuncios. O prazo para a presentación de solicitudes empezará o día seguinte ao da publicación do extracto da convocatoria no BOPPO e rematará o 30 de xullo de 2016. Entregaranse no Rexistro xeral da institución provincial: A presentación da solicitude implicará que se autoriza á Deputación para o tratamento automatizado de todos os datos contidos nela. As solicitudes presentadas fóra do prazo establecido non serán admitidas nesta convocatoria. Un importe fixo de cen mil (100.000,00) euros repartirase de forma lineal entre os concellos da provincia que decidan acollerse a estas axudas. A cantidade restante, cen mil (100.000,00) euros, repartirase do seguinte xeito: Ao grupo 1, de ata 10.000 habitantes, aplícaselle unha porcentaxe do 20 %, polo que lle corresponden vinte mil (20.000,00) euros. Ao grupo 2, de 10.001 a 20.000 habitantes, aplícaselle unha porcentaxe do 40 %, polo que lle corresponden corenta mil (40.000,00) euros. Por último, ao grupo 3, formado por sete concellos de entre 20.001 e 50.000 habitantes, correspóndenlle corenta mil (40.000,00) euros. Estas cantidades repartiranse entre os que forman o grupo en proporción ao 75 % da poboación e ao 25 % da superficie. Para estes efectos a poboación da entidade local que se terá en consideración será a última publicada polo INE na data de publicación destas bases no BOPPO. No suposto da non existencia de solicitudes por parte dalgúns dos concellos incluídos nestes grupos procederase a unha nova redistribución das cantidades iniciais, o que se lles comunicará aos concellos solicitantes para os efectos oportunos. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do custo da actividade ou investimento que desenvolva o beneficiario. A instrución do procedemento de concesión de subvencións correspóndelle ao xefe do Servizo de Cultura e Lingua, quen realizará de oficio todas as actuacións que estime necesarias para a determinación, coñecemento e comprobación dos datos en virtude dos cales debe formularse a proposta de resolución, en conformidade co previsto no artigo 24 da Lei 38/2003, de 17 de novembro, xeral de suvencións (LXS). As solicitudes de subvención para cada un dos programas valoraranse conforme aos criterios sinalados na base 5 pola Comisión de Valoración, órgano colexiado composto por: A Comisión de Valoración poderá: As propostas de concesión de subvencións someteranse á aprobación do órgano competente. A resolución do procedemento notificaráselles aos interesados conforme o previsto no artigo 58 da LRXAP/PAC. Logo de transcorridos seis meses a partir do día seguinte ao da finalización do prazo de presentación da solicitude sen notificarse a resolución, os interesados estarán lexitimados para dar por desestimada a solicitude de subvención por silencio administrativo. Tal como se establece no artigo 64 do Regulamento da LXS (R. d. 887/2006, de 21 de xullo), unha vez notificada a resolución de concesión, despois da solicitude razoada, o beneficiario da subvención poderá solicitar a modificación do seu contido sempre que se manteña a finalidade da axuda, que poderá autorizarse sempre que non se danen dereitos de terceiros. Esta solicitude de modificación deberá presentarse no prazo dun mes desde a notificación da concesión e será obxecto de resolución da Presidencia, logo da proposta previa da Comisión de Valoración, que deberá ter en conta as seguintes circunstancias: Os beneficiarios da subvención, unha vez concedida, quedarán obrigados a destinar os fondos percibidos ao obxecto concreto para o cal se concederon, de acordo co proxecto achegado na solicitude. Unha vez notificada a aprobación das subvencións concedidas e realizado o investimento os beneficiarios deberán xustificalas antes do 30 de xuño de 2017. Para cobrar a subvención as entidades deberán presentar a seguinte documentación: Para proceder ao pagamento poderase esixir un informe previo dun membro do equipo técnico provincial correspondente. Para pagar a subvención terase en conta o seguinte: O pagamento efectuarase por transferencia á conta bancaria indicada polo perceptor. Logo de vencido o prazo de xustificación sinalado na base novena sen que a entidade beneficiaria presentase a documentación xustificativa, o Servizo de Cultura e Lingua requiriralle que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na LXS. As subvencións concedidas deberán devolverse ou reintegrarse nos seguintes casos: De acordo co establecido na base 16.2 das de execución do Orzamento provincial para o ano 2016 e en cumprimento do establecido no artigo 18 da LXS, o órgano competente para a aprobación destas bases é a Xunta de Goberno. Contra estas bases e as resolucións administrativas que se adopten na súa execución poderá interpoñerse un recurso potestativo de reposición ante o órgano que as ditou, no prazo dun mes, entendéndose como desestimado se transcorre este período de tempo sen contestar; neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Igualmente, contra esta resolución tamén poderá interpoñerse directamente o recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entende desestimado. Para o non disposto nestas bases contemplarase o establecido nas de execución do Orzamento xeral da Deputación para o exercicio 2016, na LXS e na demais lexislación de desenvolvemento.